# Et billede, der indeholder tegning Automatisk genereret beskrivelseBestyrelsesmøde 15.05.24 kl. 19-20.30

Onlinemøde: Maria fremsender på dagen mødelink via mail

Tilstede: Ulrikka, Maria, Marlene, Nico, Thomas, Ivan, Rikke, Mikael   
Referent: Maria

|  |  |  |  |
| --- | --- | --- | --- |
| Punkt | Indhold | Beslutning | Ansvarlig |
| 1. Dagsorden | Godkendelse af fremsendt dagsorden | Godkendt, ingen bemærkninger. | UBN |
| 2. | Orientering på nye initiativer og ansøgninger til DIF og fra møde med klubformændene den 13. Maj | Ansøgninger til DIF’s, vi har lavet 3 ansøgninger og har pt. pitchet alle 3, kender ikke udfaldet endnu, forventer afklaring d. 4/6. De 3 ansøgninger går på: Udvikling af sportsgrene på tværs af specialforbund, der er store i udlandet, men små i Danmark. Udvikling af digital løsning til håndtering af licenser. Ansættelse af en person til funding i samarbejde med DAFF (amerikansk fodboldforbund). Til sidstnævnte har DIF vendt tilbage, de har brug for yderligere undersøgelser/screening for at kunne se, hvad produkt vi i forbundene kan tilbyde, og hvor vores marked er. Dette har vi lyttet til, og vil derfor gå den vej i første omgang. Første step: analyse af vores landskab og muligheder i samarbejde med DAFF, med henblik på, at vi kan ansøge igen næste år.  Opfølgning fra formandsmødet d. 13/5. Vi havde et godt møde med konstruktive diskussioner, oplevede en mulighed for sparring på tværs af klubber. Vi håber med tiden, at flere formænd deltager. Formålet med møderne er, at klubformændene lettere kan komme i dialog med hinanden, og at de får mulighed for at bliver orienteret af DRU’s formand løbende, samt være i tættere dialog med bestyrelsen. Vi vil fremover prioritere, at DRU’s nyhedsbrev bliver fremsendt ca. en uge før formandsmødet. | UBN |
| 3. | Økonomistatus og evt. justering af budget for indeværende år. | Thomas melder alt ok med økonomien, vi har modtaget diversitetstilskud fra DIF og 2 tilskud fra Rugby Europe:  Vi har fået tildelt midler fra Rugby Europe og DIF:  30.000 fra Rugby Europe til udvikling og aktiviteter i forbindelse med crossborder, u18  30.000 fra Rugby Europe til skolerugby  96.000 fra DIF pga. kønsdiversitet i DRU’s bestyrelse  Drøftelse vedr. ny konto i Danske Bank, så vi kan få en højere rente tilskrevet. Vi aftaler, at der sætter 1 mil. ind på en aftalekonto, for at få øget rentetilskrivning. Pengene bindes løbende for en måned, hæves de inden for den måned, betales 1000 kr. i gebyr. Det vurderes, at denne aftale er en god ide, og Thomas derfor arbejder videre vedr. en aftalekonto i Danske Bank.  Budgettet er justeret, så det er tilpasset i forhold til de strategiske spor. | TA |
| 4. | Fra forretningsorden til løbende bestyrelsesarbejde  I forretningsorden optræder ord som proaktiv kontakt, faciliteter, sparre og bidrage. Vi tager en drøftelse af hvad det betyder i det daglige arbejde. Hvor går snittet mellem bestyrelsen, udvalg og ansatte? | Diskussion vedr. de ord/begreber, som optræder i forretningsorden. Ulrikka tilbyder at holde 1:1 samtaler med alle bestyrelsesmedlemmer, hvor fokus vil være på snittet mellem bestyrelsesarbejde, udvalg og ansatte. Hvem har hvilket opgaver, og hvordan få vi mest muligt ud af hinandens arbejde og engagement?  Ulrikka foreslå, at alle i bestyrelsen afklarer, hvordan man kan involveres sammen med de ansatte og udvalg inden for de ansvarsområder, man hver især har. Ex. møder hver 14. dag.  Det aftales, at Ulrikka rækker ud til alle i bestyrelse og afholder 1:1 (BUS-samtaler), som hun vil sørge for at rammesætte. | UBN |
| 5. | Diversitetsmidler:  Vi har fået 96.000 ekstra fra DIF pga. fordeling med flere end 30 pct kvinder i bestyrelsen.  Vi drøfter forslag om at bruge midlerne til at øge diversiteten yderligere. Dette kunne være:   * Bestyrelseskursus til alle i bestyrelsen * Midler til udvikling af flere kvindelige og yngre dommere * Webinar for alle klubber med Søren Østergaard om nutidens unge. * Sparring til Super 3 lederne for at styrke set up   Og endeligt lave intern DIF-presse på at vi gør det. | Vi kunne godt tænke os, at midlerne blev brugt til fortsat diversitetsudvikling inden for rugby. Vi ønsker at tænke bredt i forhold til diversitet, herunder bredt i forhold til køn, alder, erfaring, LGBTQIA+, etnicitet, sproglig diversitet, religion m.m. Vi tror på, værdien af mangfoldighed, kan foldes ud i vores inkluderende sportsfælleskab,  Der er enighed om, at alle fire foreslået emner er vigtige.  Vi ønsker at undersøge foreninger, hvor vi tilbyde og bidrage med vores sport til udsatte unge. Evt. et samarbejde med Ungdommens Røde Kors. Mulighed for at søge viden fra klubberne ex. Speed og CSR har tidligere arbejdet med udsatte unge. Rikke orienterer om kommunale muligheder for fritidspas og oplyser, at hun har en kontakt i Gellerup, Århus.  Vi ønsker også at se på muligheden for at klubberne kan ansøge om midler til at lave diversitetsprojekter.  Det aftales, at der udarbejdes et budget over aktiviteterne. Ulrikka nedsætter en arbejdsgruppe. | UBN |
| 6. | Sponsor status | Status fra sponsorudvalget: der har været afholdt et møde siden sidst, der arbejdes på at afholde møde hver 14. dag. Laver løbende opfølgning på sponsoraftaler, samt arbejder på flere sponsorer. Der er fortsat plads til udvikling, evt. hvordan vi bruger de sociale medier i forhold til sponsorer.  Ulrikka prøver at sælge pladser på dommerkittet - ærmer og front. Planen er at pengene skal gå direkte til udviklingsaktiviteter hos dommerne.  Vigtigt at have fokus på udvikling af sponsorerne, da udviklingsmidler fremover skal gå til udvikling, og landsholdene skal finansernes via funding/sponsor. Ønsker et fokus på, at brugerbetaling på landsholdene så vidt muligt skal holdes på et minimum.  DRU-ansatte, særligt Mikael, hjælper landsholdene løbende i forhold til sponsorarbejdet. | Nico/MLR |
| 7. | Opfølgning fra klubberne og medarbejdere. Status på antal hold og medlemmer. | Status fra klubberne, hvem skal vi have fokus på at støtte fremover. Vi oplever, at Århus og Lindø, kan bruge noget fokus fra DRU’s side i den nærmeste fremtid. Louise er kommet godt i gang og er i god dialog med klubberne vedr. rekruttering af nye spillere og anden klubudvikling.  Vi bør arbejde på at hjælpe klubberne, så synligheden omkring klubturnering (ex. Erritsøs jubilæumsturnering) bliver mere tydelig for alle klubber, så forhåbentlig flere deltager. Klubberne efterlyser flere aktiviteter, men vi har flere gange oplevet en lille grad af tilslutning til udviklingsaktiviteter og aktiviteter arrangeret af klubberne selv. | MLR |
| 8. | Oplæg til formandshonorar. Se vedhæftede bilag fra Ivan og Marlene. | Marlene og Ivan har udarbejdet forslag til formandshonorar med afsæt i andre specialforbund under DIF:  *1. Honorar jævnfør DIF’s anbefaling på 15.000 kr. årligt. Udbetalt til formanden.*  *2. Tabt arbejdsfortjeneste bliver betalt. Formanden bliver altså ’købt fri’ når den er nødt til at tage fri fra sit normale arbejde. Dog maks. 15.000 om året.*  *3. Betalt internet/telefon gennem unionen. Evt. en ny telefon/computer årligt betalt af unionen. Dog maks. 15.000 pr. kalenderår.*  *4. Betalt rejse med landshold eller rejse til andet valgfrit rugby-arrangement. Dog maks. 15.000 kr.*  Der stemmes om de forskellige forslag, samt muligheden for ikke at tildele et honorar. Der er flest stemmer på nr. 2. Her tænkes især på mulighed for kompensation til evt. møder i DIF, hvor man fx ikke har mulighed for at afholde møderne uden for alm. arbejdstid. Vi har en dialog om, betaling af trænere, dommere m.m. og om vi kan forsvare et evt. honorar i forhold til klubberne og andre frivillige i DRU.  Det aftales, at Marlene og Ivan skal lave et forslag ud fra nr. 2, som kan præsentes i bestyrelsen. Hvis vi vælger at gå med dette forslag, aftales det, at forslaget sættes til afstemning på næste generalforsamling i DRU. | Marlene og Ivan |
| 9. | Booking af kalender.  BM er lagt i kalenderne med Outlook invitation. Lai foreslår at vi gør det samme med alle andre aktiviteter, så det kommer I vores kalendere. Vi kan bare afvise, hvis det er noget man ved, man ikke kommer til. Alternativt er at lave kalender, som man kan integrere i sin egen kalender. | Vi har behov for at danne os et overblik, både i bestyrelsen og blandt de ansatte, over bestyrelsens deltagelse i møder, aktiviteter og kampe. Målet er at klubber og hold kan få besked om, hvornår vi deltager fra bestyrelsen.  Det aftales, at Mikael udarbejder et Excelark, hvor alle aktiviteter fremgår, her skriver vi ind, hvornår hver enkelt fra bestyrelsen kan deltage. Det besluttes, at Maria sørger for, at aktivitetsarket løbende tages på dagsordenen til vores bestyrelsesmøder, så vi kan følge op på deltagelse i aktiviteterne. | MLR |
| 10. | Kommende strategi med DIF  I september skal vi holde møde med DIF om den kommende strategi. Til det møde skal vi have udfyldt en SWOT og vores forslag til strategisk fokus i den kommende periode.  Forslag er at vi laver et forarbejde inden vores seminar i august, hvor vi alle arbejder med modellen inden mødet. På mødet prioriterer vi så inden for de fire områder og udstikker retning. Det er først senere fokus skal konkretiseres. Klubber mv involveres når vi har sat overskrifter på. | I september bliver vi inviteret til et møde/workshop med vores strategikonsulent fra DIF, Pernille, hvor vi forventes at kunne tage afsæt i en SWOT analyse på vores strategispor.  Det aftales, at vi arbejder med SWOT analysen på vores bestyrelsesmøde i august. Inden mødet i august aftales det, at alle i bestyrelsen bidrager med input til analysen. Vi er fortsat usikre på, om analysen går på unionen eller sporten. Dette følger Ulrikka op på. Pt. tolkes det bredt. Det er vigtigt, at vi får lavet en gennemarbejdet analyse, som kan pege os i retning af vores kommende strategiperiode.  På et senere tidspunkt skal vi have en dialog om, hvordan vi får klubberne involveret i strategisporsarbejdet. | UBN |
| 11. Eventuelt |  | Vedr. IKC: Ulrikka og Mikael har været i dialog med dem ang. vores opsigelse, hvor vi har 6 måneders opsigelse. Det er aftalt med IKC, at vi kan forlade dem inden for de 6 måneder, hvis/når vi finder en anden løsning. Det aftales, at Mikael går videre med jobopslag m.m. i samarbejde med Ulrikka og Maria. |  |
| 12. Opfølgning | Hvad og hvem kommunikerer noget på SoME? |  | Rikke |